咪買呢個

《咪買呢個》，全名《咪買呢個：有史以來五個最差嘅遊戲》，係一個以ZX Spectrum為平台嘅電子遊戲合輯，1985年4月1號發佈。根據包裝盒上嘅說明，呢隻遊戲包含呈交畀電腦遊戲標籤Firebird嘅五個最差遊戲。

與其係拒絕提呈，Firebird決定透過發佈一個遊戲合輯，即《咪買這個》來整蠱呢啲遊戲嘅原開發商，並將《咪買呢個》標籤為「非原創嘅」同埋和「可怕嘅」。Firebird重放棄埋呢啲遊戲嘅版權，畀人任整遊戲翻版。遊戲合輯賣2.50英鎊。

遊戲 
《咪買呢個》總共有五個遊戲：《菲多1》、《菲多2：小狗能量》、《王牌竞速》、《吃角子老虎》同埋《黃鼠狼威利》。

《菲多1》係一個極具重複性嘅遊戲。喺遊戲入面，玩家需要控制一隻名為菲多嘅狗擊敗鼴同雀仔，以保衞一個區域。喺遊戲入面，菲多只可以左右移動。
 《菲多2：小狗能量》基本上同《菲多1》一樣。遊戲同《菲多1》不同之處係菲多能夠向四處移動，重可以由對眼發射激光擊敗敵人，增加生命。
 《王牌競速》係一個畫質差劣嘅賽車遊戲。玩家需要控制一架淺藍色嘅賽車，但係賽車轉彎時只可以轉90度或180度。玩家亦冇可能喺賽車遊戲中勝出，因為每當玩家一轉彎，一定會俾對手超越。喺遊戲其中一個畫面，遊戲個名更被誤拼為「Ace Racer」。
 《吃角子老虎》係一個老虎機遊戲。喺遊戲入面，玩家需要玩一個畫質差嘅老虎機。呢架老虎機嘅捲軸唔會轉，只會相當緩慢噉郁。但係，遊戲嘅包裝上就將呢隻遊戲描述為「需求技巧，時機，神經同埋絕對集中嘅神秘嘅、原創嘅新穎遊戲」。
 《黃鼠狼威利》係一個極具重複性嘅遊戲。喺遊戲入面，玩家需要控制一隻名為威利嘅黃鼠狼行路，避過隨機生出嘅樹木同埋自己嘅腳印。腳印愈多，分數愈高。樹木喺關卡開始嗰時就會自動生出，而威利更可能喺關卡一開始就掂到樹木，令遊戲即刻玩完。

《盒式錄音帶50》：另一個最差嘅遊戲合輯。
 《Action 52》：另一個最差嘅遊戲合輯。

Video Retrospective/review of "Don't Buy This" by television presenter, "Guru Larry" Bundy Jr

ZX Spectrum遊戲
遊戲合輯